पाएं अपने शहर की ताज़ा ख़बरें और फ्री ई-पेपरडाउनलोड करें
केंद्रीय खरीद एजेंसी एफसीआई ने मुकेरियां की 25 मंडियों में से नाैशहरा पत्तन मंडी में निर्धारित कोटा पूरा होने का दावा करते हुए गेहूं की खरीद बंद कर दी है। इस फैसले का विरोध जताते हुए किसानों ने प्रदर्शन किया और चेतावनी दी कि यदि मंडी में तुरंत खरीद शुरू न की तो एफसीआई दफ्तर और एसडीएम दफ्तर के आगे रोष प्रदर्शन करने के लिए मजबूर होंगे। नौशहरा मंडी के आढ़ती सरबजोत सिंह साबी, सुरिंदर सिंह, जसविन्दर सिंह, ठेकेदार चरण दास, लखवीर सिंह आहलूवालिया, करनैल सिंह ने बताया कि केंद्रीय खरीद एजेंसी की तरफ से मंडी में 27 अप्रैल को खरीद बंद कर दी गई थी।
लेकिन, आढ़तियाें की तरफ से विरोध करने पर फिर 1 और 2 मई को कुछ खरीद करके मुकम्मल खरीद कर अब पूरी तरह से बंद कर दी है। इलाको के किसानों का कहना है कि अपमानित हो रहे हैं और करीब 8 हजार बोरी का माल अभी खरीद के लिए पड़ा है। किसान निर्मल सिंह, गुरनाम सिंह, बलकार सिंह आदि ने बताया कि सरकार और प्रशासन मंडियों में शुरू से ही कम बारदाने और लिफ्टिंग समेत अदायगी की समस्या प्रति कभी गंभीरता नहीं दिखाई। कोई भी खरीद एजेंसी मंडी में फसल के खात्मे तक खरीद बंद नहीं कर सकती, लेकिन केंद्रीय खरीद एजेंसी के अधिकारियों आगे प्रशासन बौना साबित हो रहा है। उन्होंने चेतावनी दी कि यदि नोशहरा मंडी में खरीद शुरू न हुई तो वह एफसीआई दफ़्तर और एसडीएम दफ़्तर आगे धरना देने के लिए मजबूर होंगे।
मार्केट कमेटी के सचिव व एफसीआई इंस्पेक्टर बोले-
गेहूं की खरीद बंद करने के बारे में मार्केट समिति के सचिव बिक्रमजीत सिंह ने बताया कि मसला उच्च अधिकारियों और एफसीआई के ध्यान में लाया गया है, लेकिन अभी हल नहीं हो रहा। एफसीआई के इंस्पेक्टर शंकर लाल ने कहा कि वह निर्धारित कोटे से अधिक गेहूं खरीद चुके हैं और इससे अधिक खरीद नहीं कर सकते, इसलिए खरीद बंद कर दी गई है। इस संबंधी डीएफएससी रजनीश कौर को फोन किया तो उन फोन अटेंड नहीं किया।
जिले में इस बार 1 लाख 42 हजार हेक्टेयर में बोई गई है गेहूं की फसल
बताते चलें कि जिला होशिययारपुर में इस बार 1 लाख 42 हजार हेक्टेयर में गेहूं की फसल का रकबा है। समय-समय पर बारिश होने से गेहूं की पैदावार अच्छी है। हालांकि कंडी के कई क्षेत्रों में जहां सिंचाई की सुविधा है, वहां गेहूं की कटाई बाकी है। पिछले दिनों बारिश होने से कई मंडियों मंे गेहूं भीग चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn